
4. Την αριθμ. 263/1984 γνωμοδότηση του Συμβουλίου 
της Επικράτειας, με πρόταση των Υπουργών -Προεδρίας 
της Κυβέρνησης και Υπουργού Εθνικής Οικονομίας, απο¬ 
φασίζουμε : 

Άρθρο 1.· 

Σύσταση Διεύθυνσης. 

Στό Υπουργείο Εθνικής Οικονομίας συνιστάται Διεύ¬ 
θυνση Παρακολούθησης και Ελέγχου Ιδιωτικών Επενδύ¬ 
σεων. 


Άρθρο 2. 

Διάρθρωση - Αρμοδιότητες. 

1. Τη Διεύθυση Παρακολούθησης και Ελέγχου Ιδιωτικών 
Επενδύσεων συγκροτούν τα; ακόλουθα -τμήματα : 

α) Τμήμα Α' Οικονομοτεχνικής Παρακολούθησης και 
Ελέγχου. ' \ 

β) Τμήμα Β' Μητρώου. 

2. Οι αρμοδιότητες της Διεύθυνσης Παρακολούθησης και 
Ελέγχου Ιδιωτικών Επενδύσεων, ανάγονται στα παρακάτω 
θέματα, τα οποία κατανέμονται μεταξύ των τμημάτων ως 

εξής : 1' 


Σύσταση Διεύθυνσης Παρακολούθησης και Ελέγχου Ιδιω¬ 
τικών Επενδύσεων στο Υπουργείο Εθνικής Οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Το άρθρο 14 του Ν. 1266/82 (ΦΕΚ 81/Α/2.7.82. 
«Όργανα ασκήσεως της Νομισματικής, Πιστωτικής και 
Συναλλαγματικής Πολιτικής και άλλες διατάξεις». 

2. Το άρθρο 15 παρ. 4 του Ν. 1266/82, όπως συμπληρο'σ- 
Οηκε με το άρθρο 7 του Ν. 1288/82 (ΦΕΚ 120/Α/1.10.82) 
«Ρύθμιση θεμάτων αρμοδιότητας Υπουργείου Προεδρίας 
της Κυβέρνησης και της ΥΕΝΕΔ, καθώς και άλλες διατάξεις» 
και το άρθρο 17 παρ. 2 του Ν. 1320/83 (ΦΕΚ 6/Α/11.1.83) 
«Πρόσληψη στο Δημόσιο Τομέα και άλλες διατάξεις». 

3. Το Π. Διάταγμα 574/82 (ΦΕΚ 104/Α/30.8.82)«Ανα¬ 
κατανομή των αρμοδιοτήτων των Υπουργείων», όπως τρο¬ 
ποποιήθηκε και συμπληρούθηκε με το Π. Διάταγμα 153/83 
(ΦΕΚ 63/Α/18.5.83). 


α) Τμήμα Α' Οικονομοτεχνικής Παρακολούθησης και 
Ελέγχου, στο οποίο υπάγονται : 

- η οικονομοτεχνική παρακολούθηση της προόδου των 
έργων επενδύσεων, που έχουν υπαχθεί σε διάφορους ανα¬ 
πτυξιακούς νόμους παροχής κινήτρων, βάσει των εγκριτικών 
πράξεων, από την έναρξη μέχρι την ολοκλήρωσή τους. 

- η προώθηση της διαδικασίας για τη διενέργεια νέου 

ελέγχου από τα Κεντρικά Όργανα Ελέγχου μετά από αιτή¬ 
σεις επενδυτών-ή καταγγελίες. , 

- η σύνταξη των αποφάσεων συγκρότησης των Νομαρχια¬ 
κών Οργάνων Ελέγχου με βάση πάντοτε τις προτάσεις των 
Νομαρχών και των Κεντρικών Οργάνων Ελέγχου. 

- η παρακολούθηση εκτέλεσης της εντολής για τη διενέρ¬ 
γεια του ελέγχου από τα Κεντρικά Όργανα Ελέγχου. 

- η μελέτη και αξιολόγηση των εκθέσεων των Κεντρικών 
Οργάνων Ελέγχου" σε συνδυασμό με τις Νομαρχιακές και 
η διατύπωση γνώμης προς την ηγεσία του Υπουργείου. 

β) Τμήμα Β' Μητρώου, στο οποίο υπάγονται : 

- η τήρηση αρχείου φακέλλων για κάθε επένδυση καθώς 

και η συνεχής ενημέρωση αυτών. ,. · 

- η τήρηση πλήρους αρχείου που αφορά την ταξινόμηση 
των Εκθέσεων των Νομαρχιακών Οργάνων Ελέγχου και των 
Εκθέσεων Κεντρικών Οργάνων Ελέγχου κατά Νομούς, 
-η ενημέρωση του Τμήματος Οικονομοτεχνικής παρα¬ 
κολούθησης και Ελέγχου για οποιαδήποτε παρουσιαζό- 
μενη καθυστέρηση η ανωμαλία από την έναρξη μέχρι και 
την ολοκλήρωση της επένδυσης. 

Οι αρμοδιότητες που αναφέρονται στο Διάταγμα αυτό 
και που μέχρι σήμερα υπάγονταν σε άλλες Διευθύνσεις του 
τομέα των Ιδιωτικών Επενδύσεων του Υπουργείου Εθνι¬ 
κής Οικονομίας, θα ασκούνται από τη συνιστώμενη με το 
Διάταγμα αυτό Διεύθυνση Παρακολούθησης και Ελέγχου 
Ιδιωτικών Επενδύσεων του Υπουργείου. 

Άρθρο 3. 

Προϊστάμενοι. 

1. Της Διεύθυνσης προίσταται μόνιμος υπάλληλος με 
βαθμό 3°-2° Κλάδων ΑΤ του Υπουργείου. 

2. Των Τμημάτων της Διεύθυνσης προίστανται μόνιμοι 
υπάλληλοι με βαθμό 5°-4° ή 6° Κλάδων ΑΤ. 

, Άρθρο 4. 

Αναπλήρωση. 

1. Τον Προϊστάμενο της Διεύθυνσης που ελλείπει, απου¬ 

σιάζει ή κωλύεται, αναπληρώνει ο υπάλληλος της Διεύθυνσης 
που έχει τον ανώτερο βαθμό και επί ισοβάθμων ο αρχαιό¬ 
τερος σύμφωνα με τις διατάξεις περί προβαδίσματος του 
Ν. 434/1976. ' 

2. Τον Προϊστάμενο Τμήματος που ελλείπει, απουσιάζε 1 
ή κωλύεται, αναπληρώνει ο υπάλληλος του Τμήματος που 
έχει τον ανώτερο βαθμό και επί ισοβάθμων ο αρχαιότερος 
σύμφωνα με τις διατάξεις περί προβαδίσματος του Ν. 434/ 

1976. 

Στον Υπουργό Εθνικής Οικονομίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 16 Ιουλίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Οί ΥΠΟΥΡΓΟΙ 

Τ1ΡΟΕΔΡ1ΑΧ ΤΗΪ ΚΥΒΕΡΝΗΙΗΙ ΕΘΝΙΚΗ! ΟΙΚΟΝΟΗΙΑΙ 

ΑΠΟΣΤΟΛΟΙ ΛΑΖΛΡΗΧ ΓΕΡΑΣΙΜΟΣ ΑΡΣΕΝΗΖ 

I δρυση και λειτουργία σχολείων αποδήμων Ελληνοπαίδων 
στη Θεσσαλονίκη 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις των άρθρων 4 και 10 του Ν. 339/1974 
(ΦΕΚ 61 τ.Α'/1974 «περί ιδρύσεως και λειτουργίας γυ¬ 
μνασίου αποδήμων Ελληνοπαίδων μετά μαθητικής εστίας». 

2. Τις διατάξεις των άρθρων 27, 28, 30, 31, 32, 33, 54 
και 77 του Ν. 309/1976 (ΦΕΚ 100 τ.Α'/1976) «περί οργα- 
νώσεως και διοικήσεως της γενικής εκπαιδεύσεως». · 

3. Τις διατάξεις του άρθρου 13 του Ν. 1232/1982 (ΦΕΚ 
22 τ.Α71982) «σχετικά με επαναφορά σε ισχύ και τροπο¬ 
ποίηση διατάξεων Ν.Δ. 4352/1964 κ.λπ.». 

4. Την Π..Υ.Σ. 23/11.3.1983 (ΦΕΚ 37 τ.Α'/1985) «για 
το συντονισμό, προγραμματισμό και έλεγχο των προσλή¬ 
ψεων στο δημόσιο τομέα». 

5. Τις 14, 31/1985 γνωμοδοτήσεις του Κέντρου Εκπαι¬ 
δευτικών Μελετών και Επιμορφώσεως (άρθρο 2 του Ν. 
186/1975 (ΦΕΚ 214 τ.Α'/1975). 

6. Την 540/85 γνωμοδότηση του Συμβουλίου της Επι¬ 
κράτειας, με πρόταση των Υπουργών Εθνικής Παιδείας και 


Θρησκευμάτων, Προεδρίας της Κυβέρνησης και Οικονομι¬ 
κών, αποφασίζουμε : 

, ' α ρ θ ρ° ι · 

Ιδρυση και συγκρότηση σχολείων αποδήμων Ελληνοπαίδων 
στη Θεσσαλονίκη. 

1. Ιδρύονται στη Θεσσαλονίκη τα εξής δημόσια σχολεία 
αποδήμων Ελληνοπαίδων που προέρχονται από ξένα σχο¬ 
λεία γερμανόφωνων χωρών : 

α) Δωδεκαθέσιο δημοτικό σχολείο αποδήμων Ελληνο" 
παίδων Θεσσαλονίκης. 

β) Μικτό γυμνάσιο αποδήμων Ελληνοπαίδων Θεσσαλονί" 
κης. 

γ) Μικτό λύκειο αποδήμων Ελληνοπαίδων γενικής κα¬ 
τεύθυνσης Θεσσαλονίκης. 

2. Στις περιπτώσεις που παρουσιάζεται αριθμός δέκα 
πέντε (15) τουλάχιστο για κάθε τμήμα μαθητών, οι οποίοι 
προέρχονται από αγγλόφωνες ή γαλλόφωνες χώρες, είναι 
δυνατή η λειτουργία ιδιαίτερων τμημάτων για αυτούς στα 
σχολεία αυτού του άρθρου. 

Άρθρο 2. 

Οργάνωση δημοτικού σχολείου. 

1. Το δημοτικό σχολείο αποδήμων Ελληνοπαίδων έχει 
δύο τμήματα σε κάθε τάξη του, που μπορούν να γίνονται 
περισσότερα ανάλογα με το βαθμό γνώσης της γλώσσας 
των μαθητών. Ο ανώτερος αριθμός μαθητών σε κάθε τμήμα 
τάξης ορίζεται σε 30. 

2. Στα μαθήματα που διδάσκονται στο δημοτικό σχολείο 
περιλαμβάνεται και η γερμανική γλώσσα εκτός από την 
περίπτωση της παραγρ. 2 του άρθρου 1 του παρόντος, οπότε 
διδάσκεται η γλώσσα του σχολείου προέλευσης των μαθητών. 

3. Βασική γλώσσα διδασκαλίας είναι η ελληνική. 0>. 
μαθητές που δεν κατέχουν την ελληνική σε βαθμό που να 
τους επιτρέπει την απρόσκοπτη μάθηση διδάσκονται την 
ελληνική γλώσσα εντατικά. Τα μαθήματα των τεχνικών, 
της μουσικής και της φυσικής αγωγής διδάσκονται στην 
ελληνική γλώσσα ενώ τα λοιπά μαθήματα στη γερμανική. 
Προοδευτικά όταν οι μαθητές αυτοί κατακτούν την ελληνική, 
διδάσκονται σ’ αυτήν και τα λοιπά μαθήματα. Η διδασκαλία 
της γερμανικής γλώσσας συνεχίζεται κανονικά. Σ' όλες 
τις περιπτώσεις, κατά τη διδασκαλία των διαφόρων μαθη¬ 
μάτων, οι βασικοί όροι διδάσκονται και στις δύο γλώσσες. 
Η διδασκαλία του ορθόδοξου θρησκευτικού δόγματος σε 
ετερόδοξους μαθητές, καθώς και ο εκκλησιασμός τους σε 
ορθόδοξη εκκλησία δεν είναι υποχρεωτικά. 

4. Στο δημοτικό σχολείο λειτουργούν βιβλιοθήκη και ανα¬ 
γνωστήριο με κατάλληλα ελληνικά και ξένα βιβλία που είναι 
στη διάθεση των μαθητών και του διδακτικού προσωπικού 
κατά τη διάρκεια της λειτουργίας του Σχολείου. Η βιβλιο¬ 
θήκη και το αναγνωστήριο χρησιμοποιούνται από τους μα¬ 
θητές και το διδακτικό προσωπικό του γυμνασίου και λυ¬ 
κείου. . - · 

, 5. Η διδασκαλία των μαθημάτων : τεχνικά, μουσική, 
φυσική αγωγή και ξένη γλώσσα γίνεται και από τό διδακτικό 
προσωπικό αντίστοιχης ειδικότητας που ανήκει οργανικά 
στο γυμνάσιο και λύκειο αποδήμων Ελληνοπαίδων. 

6. Το ωρολόγιο πρόγραμμα διδασκαλίας μπορεί με από¬ 
φαση του συλλόγου των διδασκόντων να διαμορφώνεται 
σύμφωνα με τις ειδικές ανάγκες των μαθητών. 

7. Το πρόγραμμα διδασκαλίας περιλαμβάνει 27-30 διδα¬ 
κτικές ώρεξ την εβδομάδα. 

8. Η ημερήσια εργασία είναι συνεχής και μπορεί να δια¬ 
κόπτεται για μία ώρα το μεσημέρι. 

Άρθρο 3. 

Εγγραφή μαθητών στο δημοτικό σχολείο. 

1. Στο δημοτικό σχολείο αποδήμων Ελληνοπαίδων εγ- 
γράφονται: 

α) Αγόρια ή κορίτσια ελληνικής ιθαγένειας ή ελληνικής 
καταγωγής από, τον ένα ή τους δύο γονείς, εφόσον διέμεναν 
τα παιδιά αυτά τρία τουλάχιστον χρόνια στην αλλοδαπή 
και έχουν γλωσσική δυσκολία που δεν επιτρέπει τη φοί¬ 
τηση τους σε άλλο δημόσιο σχολείο στην Ελλάδα. 

Με τις ίδιες προϋποθέσεις μεταγράφονται και μαθητές 
των γερμανόφωνων, αγγλόφωνων και γαλλόφωνων σχολείων 
που λειτουργούν στην Ελλάδα, 
β) Παιδιά διπλωματικών υπαλλήλων ή άλλων υπαλλή- 
. λων του δημοσίου τομέα ή στρατιωτικών που τοποθετή¬ 
θηκαν ή μετατέθηκαν στην αλλοδαπή, εφόσον τα παιδιά 
αυτά παρέμειναν τρία τουλάχιστον χρόνια στην αλλοδαπή 
και φοίτησαν σε ξένα σχολεία, επειδή δεν υπήρχαν ελληνικά 
και έχουν γλωσσική δυσκολία στην ελληνική γλώσσα. 

2. Οι ενδιαφερόμενοι γονείς υποβάλλουν στο σχολείο 
σχετική αίτηση ως το τέλος Μαίου κάθε έτους. Στην περί¬ 
πτωση που οι αιτήσεις είναι περισσότερες από τον αριθμό 
των μαθητών που μπορούν να εγγραφούν σε κάθε τμήμα 
τάξης, γίνεται κλήρωσή εντός του πρώτου Ιδνθήμερου του 
μηνάς Ιουνίου από επιτροπή που συνεδριάζει δημόσια και 
αποτελείται από τον διευθυντή του δημοτικού σχολείου ως 
πρόεδρο, δυο δάσκαλους και δύο γονείς των υποψηφίων για 
εγγραφή μαθητών. 

Όσοι προέρχονται από το εξωτερικό κατά τη διάρκεια 
του διδακτικού έτους και έχουν τις σχετικές προϋποθέσεις 
εγγραφονται με ευθύνη του διευθυντή του σχολείου στην 
οικεία τάξη, εφόσον υπάρχει κενή θέση. 

Άρθρο 4. 

Διδακτικά βιβλία. 

1. Για τα μαθήματα του δημοτικού σχολείου που διδά¬ 

σκονται στην ελληνική γλώσσα χρησιμοποιούνται τα βιβλία 
των αντίστοιχων τάξεων των δημοτικών σχολείων της δη¬ 
μόσιας εκπαίδευσης". ' * * 

2. Για τα μαθήματα που διδάσκονται στη γλώσσα προ¬ 
έλευσης των μαθητών χρησιμοποιούνται βιβλία που επι¬ 
λέγονται από το σύλλογο του διδακτικού προσωπικού. 

Άρθρο 5. 

Τίτλοι σπουδών. 

Οι τίτλοι σπουδών των μαθητών του δημοτικού σχολείου 
αποδήμων Ελληνοπαίδων είναι ισότιμοι και ισοδύναμοι με 
τους αντίστοιχους τίτλους των δημοτικών σχολείων τγις δη¬ 
μόσιας εκπαίδευσης. 

Άρθρο 6. 

Σύσταση θέσεων προσωπικού στο δημοτικό σχολείο. 

, ο δημοτικό σχολείο αποδήμων Ελληνοπαίδων συνι- 
στωνται οι έξης θέσεις προσωπικού : 

α) Δώδεκα (12) θέσεις δασκάλων οι οποίες προσαυξά- 

ίΦΕκ1πη σε 1'/^ι ων Λ Τ ά Ρ?Ρ° υ16 του Ν. 309/1976. 
(ΦΕΚ 100 τ.Α/1976). Από τις θέσεις αυτές τέσσερις (4) 

ορίζονται με βαθμό δασκάλου, έξι (6) με βαθμό δασκάλου 

διευθυντή ^Α'^ 8ΐ,ευθυντ ^ Β ’ και ί 1 ) με βαθμό 

β) Επτά (7) θέσεις εκπαιδευτικών με διετή θητεία που 
μπορεί, να ανανεώνεται, από τις οποίες μία (1) τεχνικών 
μαθημάτων, μία (1) φυσικής αγωγής, μία (1) μουσικής, 

/ Υ*ΡΙ* ανΒί η« γλώσσας και μία (1) ψυχολόγου.. 
Προσόντα για τις θέσεις αυτές, πλην του ψυχολόγου είναι 
τα αντίστοιχα επιστημονικά που απαιτούνται για τους εκπαι¬ 
δευτικούς των αντίστοιχων κλάδων της γενικής εκπαίδευσης. 

Για τον ψυχολόγο απαιτείται πτυχίο ψυχολόγου Α.Ε.Ι. 
τη ς ημεδαπής ή ισότιμου τίτλου πανεπιστημίου της αλλοδα¬ 
πής. υ ψυχολόγος διδάσκει και στο γυμνάσιο και στο λύκειο 
το μάθημά της ψυχολογίας. 

γ) Μία (1) θέση βιβλιοθηκονόμου με διετή θητεία που 
μπορεί να ανανεώνεται. Απαιτούμενα προσόντα είναι μετα- 


λυκειακός τίτλος βιβλιοθηκονόμου ημεδαπής ή αλλοδαπής 
σχολής., 

δ) Μία (1) θέση διοικητικού υπαλλήλου με τον εισαγω¬ 
γικό βαθμό που προστίθεται στις θέσεις διοικητικών υπαλ¬ 
λήλων του άρθρου 6 του Ν. 817/1978. (ΦΕΚ 170 τΑ7 
1978). 

ε) Μία (1) θέση δακτυλογράφου με τον εισαγωγικό 
βαθμό που προστίθεται στις θέσεις δακτυλογράφων του 
άρθρου 69 του Ν. , 309/1976 (ΦΕΚ 100 τ.Α'/1976). 

στ) Μια (1) θέση επιστάτη με τον εισαγωγικό βαθμό 
που προστίθεται στις θέσεις επιστατών του άρθρου 70 
παρ. 3 του Ν. 309/1976 (ΦΕΚ 100 τ. Ά/1976). 

Άρθρο 7. 

Σύσταση θέσεων στο. γυμνάσιο και λύκειο αποδήμων Ελληνο¬ 
παίδων Θεσσαλονίκης. 

1. Στο γυμνάσιο, καί λύκειο αποδήμων Ελληνοπαίδων 
συνιστώνται οι εξής θέσεις προσωπικού : 

α) Μία (1) θέση λυκειάρχη του κλάδου 4 του άρθρου 14 
του Ν. 576/1977 «Πτυχιούχων γερμανικής φιλολογίας», 
που προστίθεται στις θέσεις του κλάδου αυτού, ή των κλά¬ 
δων Α2, Α3, Α4 και Α6, που προστίθεται στις θέσεις λυ¬ 
κειαρχών του άρθρου 34 του Ν. 309/1976. 

Ο λυκειάρχης ασκεί καθήκοντα διευθυντή γου λυκείου και 
συντονιστή της λειτουργίας του λυκείου, γυμνασίου και του 
δημοτικού σχολείου αποδήμων Ελληνοπαίδων. 

β) Μία (1) θέση γυμνασιάρχη τού κλάδου 4 του άρθρου 
14 του Ν. 576/1977 «Πτυχιούχων γερμανικής φιλολογίας» 
που προστίθεται στις θέσεις του κλάδου αυτού, ή των κλά¬ 
δων Α2, Σ3, Α4 και Α6, που προστίθεται στις θέσεις γυ¬ 
μνασιαρχών του άρθρου 34 του Ν. 309/1976. 

γ) Τριάντα επτά (37) θέσεις καθηγητών έως πρωτο¬ 
βάθμιων καθηγητών που προστίθενται στις θέσεις των αντί¬ 
στοιχων κλάδων του άρθρου 34 του Ν. 309/1976 από τις 
οποίες : 

Δύο (2) του κλάδου Α1 Θεολόγων. 

Δέκα πέντε (15) του κλάδου Α2 φιλολόγων. 

Πέντε (5) του κλάδου Α3 μαθηματικών. 

Τέσσερις (4) του κλάδου Α4 φυσικών. 

Μία (1) του κλάδου Α5 γαλλικής γλώσσας. 

Τέσσερις (4) του κλάδου Α6 αγγλικής γλώσσας. 

Μία (1) του κλάδου Α8 τεχνικών. 

Τρεις (3) του κλάδου Α9 φυσικής αγωγής. 

Μία (1) του κλάδου Α10 οικιακής οικονομίας. 

Μία (1) του κλάδου Α11 μουσικής, 
δ) Τέσσερις (4) θέσεις καθηγητών γερμανικής γλώσσας 
που προστίθενται στις θέσεις του κλάδου 4 του άρθρου 14 
του Ν. 576/1977. 

ε) Τρεις (3) θέσεις διοικητικών υπαλλήλων με τον εισα¬ 
γωγικό βαθμό που προστίθενται στις θέσεις διοικητικών 
υπαλλήλων του άρθρου 6 του Ν. 817/1978. 

στ) Μία (1) θέση δακτυλογράφου με εισαγωγικό βαθμό 
που προστίθεται στις θέσεις δακτυλογράφων του άρθρου 69 
του Ν. 309/1976. 

ζ) Δύο (2) θέσεις επιστατών με τον εισαγωγικό βαθμό 
που προστίθενται στις θέσεις επιστατών του άρθρου 70 
του Ν.-309/1976. 

2. Το διδακτικό προσωπικό της παραγρ. 1, τοποθετείται 
οργανικά στο γυμνάσιο και λύκειο αποδήμων Ελληνοπαίδων 
αντίστοιχα και διδάσκει για συμπλήρωση του υποχρεωτι¬ 
κού του ωραρίου και στα λοιπά σχολεία με απόφαση του 
συντονιστή λειτουργίας των σχολείων αποδήμων Ελληνο¬ 
παίδων. 

3. Για τις θέσεις των περιπτώσεων γ, δ και ε του άρθρου 
6 και ε και στ του παρόντος άρθρου απαιτείται και άρτια 
γνώση της γερμανικής ή αγγλικής ή γαλλικής γλώσσας. 

Άρθρο 8.· 

Πλήρωση των θέσεων του διδακτικού προσωπικού. 

1. Η πλήρωση των θέσεων του διδακτικού προσωπικού 
σύμφωνα με τις διατάξεις του Ν. 339/1974 σε συνδυασμό 

με το άρθρο 54 του Ν. 309/1976 γίνεται με μετάθεση εκπαι¬ 
δευτικών της δημόσιας εκπαίδευσης ως εξής : 

2. Ο συντονιστής λειτουργίας των σχολείων αυτών, εκδί¬ 
δει τον Ιανουάριο κάθε έτους προκήρυξη για την πλήρωση 
των κενών θέσεων και όσων πρόκειται να κενωθούν μέχρι 
τη λήξη του σχολικού έτους. 

Η προκήρυξη κοινοποιείται σε όλα τα δημόσια σχολεία 
μέσω των οικείων διευθύνσεων και γραφείων εκπαίδευσης 
προκειμένου να λάβουν γνώση οι εκπαιδευτικοί και να υπο¬ 
βάλουν οι ενδιαφερόμενοι αίτηση μετάθεσης μαζί με τα 
σχετικά δικαιολογητικά. 

3. Οι υποψήφιοι πρέπει να έχουν ευδόκιμη υπηρεσία και 
άρτια γνώση της γερμανικής ή αγγλικής ή γαλλικής, γλωσ¬ 
σάς στα μαθήματα της ειδικότητάς τους που θα διδάσκουν. 
Προτιμώνται όσοι έχουν μεταπτυχιακές σπουδές, μετεκπαί¬ 
δευση και επιμόρφωση. 

Οι μεταθέσεις κατά το άρθρο αυτό γίνονται με απόφαση 
του Υπουργού Εθνικής Παιδείας και Θρησκευμάτων, ύστερα 
από σύμφωνη γνώμη των αρμόδιων για τις μεταθέσεις των 
εκπαιδευτικών, κεντρικών υπηρεσιακών συμβουλίων. 

Άρθρο 9. 

Τάξεις υποδοχής και φροντιστηριακά τμήματα. 

1. Στα σχολεία αποδήμων Ελληνοπαίδων του παρόντος 
μπορούν να ιδρύονται με αποφάσεις του Τπουργού Εθνικής 
Παιδείας και Θρησκευμάτων τάξεις υποδοχής και φροντι¬ 
στηριακά τμήματα για την ομαλή προσαρμογή στο εκπαι¬ 
δευτικό σύστημα της χώρας παλιννοστούντων μαθητών τέ¬ 
κνων Ελλήνων μεταναστών. 

2. Κατά τα λοιπά εφαρμόζονται οι διατάξεις του άρθρου 
45 του Ν. 1404/1983 (ΦΕΚ 173 τ.Α'/1983) και του Π.Δ. 
494/1983 ΦΕΚ 186 τ. Α'/1983. 

Άρθρο 10. 

Σχολική εφορεία - σχολικό ταμείο. 

Το δημοτικό σχολείο, το γυμνάσιο και το λύκειο αποδή¬ 
μων Ελληνοπαίδων Θεσσαλονίκης, εφόσον συστεγάζονται 
στο ίδιο διδακτηριακό συγκρότημα, έχουν ενιαίν. σχολική 
εφορεία και ενιαίο σχολικό ταμείο. 

Κατά τα λοιπά εφαρμόζονται οι διατάξεις του άρθρου 29 
του Ν. 1143/1981 (ΦΕΚ 80 τ.Ά). 

Άρθρο 11. 

Λοιπά θέματα λειτουργίας. 

Για τα λοιπά θέματα λειτουργίας των σχολείων αποδήμων 
Ελληνοπαίδων έχουν εφαρμογή οι ισχύσυσες διατάξεις για 
τη λειτουργία των αντίστοιχων σχολείων της δημόσιας 
εκπαίδευσης. 

Άρθρο 12. 

Έναρξη λειτουργίας - Τοποθέτηση διδακτικού προσωπικού" 

1. Η λειτουργία των σχολείων αποδήμων Ελληνοπαίδων 
Θεσσαλονίκης αρχίζει από το σχολικό έτος 1985-86. 

2. Κατά την πρώτη εφαρμογή του παρόντος: α) οι μετά" 
θέσεις διδακτικού προσωπικού στα σχολεία αποδήμων Ελ" 
ληνοπαίδων γίνονται ύστερα από προκήρυξη του Τπουργού 
Εθνικής Παιδείας και Θρησκευμάτων. Κατά τα λοιπά 
εφαρμόζονται για τη διενέργεια των μεταθέσεων του διδα¬ 
κτικού προσωπικού οι διατάξεις του άρθρου 8 του παρόντος. 

β) Οι κατά την παράγραφο 2 του άρθρου 3 αιτήσεις των 
γονέων θα υποβληθούν μετά τη δημοσίευση του διατάγματος 
στην Εφημερίδα της Κυβερνήσεως. 


Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος διατά¬ 
γματος. 

Αθήνα, 16 Ιουλίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο! ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ίθΝ. ΠΑΙΔΕΙΑΣ ΚΑΙ ΘΡΗΣΚΕΥΗΑΤΟΝ 

ΑΠΟΣΤΟΛΟΣ ΛΑΖΑΡΗΣ ΑΠΟΣΤΟΛΟΣ ΚΑΚΛΑΜΑΝΗΣ 

ΟΙΚΟΝΟΜΙΚΟΝ 

ΓΕΡΑΣΙΜΟΣ ΑΡΣΕΝΗΣ 


( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 370 

Σύσταση κλάδων και θέσεων τεχνικού και βοηθητικού προ¬ 
σωπικού στα Τεχνολογικά Εκπαιδευτικά ΐδρύματα(Τ.Ε.Ι.) 

και τροποποίηση του άρθρου 2 του Π.Δ. 392/84 (ΦΕΚ 

137 τ. Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 10 παρ. 2 εδάφιο τελευταίο 
του Ν. 1476/1984 (ΦΕΚ 136τ.Α') «διορισμός σε μόνιμες 
θέσεις του προσωπικού με σχέση εργασίας ιδιωτικού δι¬ 
καίου του Δημοσίου των ΝΠΔΔ, των Ο.Τ.Α. και άλλες 
διατάξεις». 

2. Τις διατάξεις του άρθρου 22 παρ. 4 του Ν. 1404/83 
(ΦΕΚ 173 τ. Α') «δομή και λειτουργία των Τεχνολογικών 
Εκπαιδευτικών Ιδρυμάτων (Τ.Ε.Ι.)». 

3. Τις διατάξεις του άρθρου 20 παρ. 2 του Π.Δ. 611/ 
1977, «περί κωδικοποιήσεως εις ενιαίον κείμενον υπό τίτλον 
Υπαλληλικός Κώδιξ» των ισχυουσών διατάξεων των ανα- 
φερομένων εις την κατάστασιν των υπαλλήλων του Δημο¬ 
σίου και των Ν.Π.Δ.Δ.» (ΦΕΚ 198 τ. Α'). 

4. Την με αριθμό 296/1985 γνωμοδότηση του Συμβουλίου 
της Επικράτειας μετά από πρόταση των Υπουργών Εθνικής 
Παιδείας και Προεδρίας Κυβέρνησης, αποφασίζουμε : 

Άρθρο 1. 

Συστήνουμε κλάδους και θέσεις μόνιμου τεχνικού και 
βοηθητικού προσωπικού στα Τεχνολογικά Εκπαιδευτικά 
Ιδρύματα (Τ.Ε.Ι.), ως ακολούθως : 

1. Τεχνολογικό Εκπαιδευτικό Ίδρυμα (Τ.Ε.Ι.) Αθήνας. 

Κλάδος ΜΕ7 τεχνιτών συντήρησης διαφόρων ειδικοτή¬ 
των, σύνολο θέσεων πέντε (5) : 

Δύο (2) θέσεις με βαθμό 5°-4°. 

Τρεις (3) θέσεις με βαθμό 10°-6°. 

Κλάδος ΜΕ9 οδηγών αυτοκινήτου : 

Δύο (2) Θέσεις με βαθμό 10°-6°. 

Κλάδος ΣΕ4 κηπουρών : 

Δύο (2) θέσεις με βαθμό 12°-7°. 

Κλάδος ΣΕ5 καθαριστριών : 

Τριάντα δύο (32) θέσεις με βαθμό 12°-7°. 

2. Τεχνολογικό Εκπαιδευτικό Ίδρυμα Θεσσαλονίκης. ..., 

Κλάδος ΜΕ7 τεχνιτών συντήρησης διαφόρων ειδικοτή¬ 
των : Σύνολο θέσεων τέσσερις (4). 

Δύο (2) θέσεις με βαθμό 5°-4°. 

Δύο (2) θέσεις με βαθμό 10°-6°. 

Κλάδος ΜΕ8 χειριστών γεωργικών μηχανημάτων : 

Δύο (2) θέσεις με βαθμό 10°-6°. . 

Κλάδος ΜΕ9 οδηγών αυτοκινήτων : 

Δύο (2) θέσεις με βαθμό 10°-6°. 

Κλάδος ΣΕ4 κηπουρών : 

Δύο (2) θέσεις με βαθμό 12°-7°. 

Κλάδος ΣΕ5 καθαριστριών : 

Είκοσι τρεις (23) θέσεις με βαθμό 12°-7°. 

Κλάδος ΣΕ6 σταυλιτών : 

Τρεις (3) θέσεις'με βαθμό 12°-7°. 

3. Τεχνολογικό Εκπαιδευτικό Ίδρυμα (ΤΕΙ) Πειραιά. 

Κλάδος ΜΕ7 τεχνιτών συντήρησης διαφόρων ειδικο¬ 
τήτων : Σύνολο θέσεων έξι (6). 

Δύο (2) θέσεις με βαθμό 5°-4°. 

Τέσσερις (4) θέσεις με βαθμό 10°-6°. 

Κλάδος ΜΕ9 οδηγών αυτοκινήτων : 

Μία θέση με 10°-6° βαθμό. 

Κλάδος ΣΕ4 κηπουρών : 

Δύο (2) θέσεις με βαθμό 12°-7°. 

Κλάδος ΣΕ5 καθαριστριών : 

Δέκα πέντε (15) θέσεις με βαθμό 12°-7°. 

4. Τεχνολογικό Εκπαιδευτικό Ίδρυμα (ΤΕΙ) Πάτρας. 

Κλάδος ΜΕ7 τεχνιτών- συντήρησης διαφόρων ειδικο¬ 
τήτων : Σύνολο θέσεων έξι (6). 

Δύο θέσεις .με βαθμό 5°-4°. 

Τέσσερις (4) θέσεις με βαθμό 10°-6°. 

Κλάδος ΜΕ8 χειριστών γεωργικών μηχανημάτων : 
Δύο (2) θέσεις με βαθμό 10°-6°. 

Κλάδος ΜΕ9 ογδηγών αυτοκινήτων : 

Δύο (2) θέσεις με βαθμό 10° - 6°. 

Κλάδος ΣΕ4 κηπουρών : 

Τρεις (3) θέσεις με βαθμό 12°-7°. 

Κλάδος ΣΕ5 καθαριστριών : 

Δέκα τέσσερις (14) θέσεις με βαθμό 12°-7°. 

Κλάδος ΣΕ6 σταυλιτών : 

Τρεις (3) θέσεις με βαθμό 12°-7°. 

5. Τεχνολογικό Εκπαιδευτικό Ίδρυμα (ΤΕΙ) Λάρισας. 

Κλάδος ΜΕ7 τεχνιτών συντήρησης διαφόρων ειδικο¬ 
τήτων : 

Δύο (2) θέσεις με βαθμό 5°-4°. 

Κλάδος ΜΕ8 χειριστών γεωργικών μηχανημάτων : 
Σύνολο θέσεων δύο (2). 

Μία (1) θέση με βαθμό 5°-4°. 

Μία (1) θέση με βαθμό 10°-6°. 

Κλάδος ΜΕ9 οδηγών αυτοκινήτων : 

Δύο (2) θέσεις με. βαθμό 10°-6°. 

, Κλάδος ΣΕ4 κηπουρών : 

Τρεις (3) θέσεις.με βαθμό 12°-7°. 

Κλάδος ΣΕ5 καθαριστριών : 

Δέκα τέσσερις (14) θέσεις με βαθμό 12°-7°. 

Κλάδος ΣΕ6 σταυλιτών : 

Τέσσερις (4) θέσεις με βαθμό 12°-7°. 

2. Τεχνολογικό Εκπαιδευτικό Ίδρυμα (ΤΕΙ) Ηρακλείου. 

Κλάδος ΜΕ7 τεχνιτών συντήρησης διαφόρων ειδικο¬ 
τήτων Σύνολο θέσεων οκτώ (8). 

Δύο (2) θέσεις με βαθμό 5°-4°. 

Έξι (6) θέσεις με βαθμό 10°-6°. 

Κλάδος ΜΕ8 χειριστών γεωργικσθν μηχανημάτων : 

Ίρεις (3) θέσεις :.1 θέση με βαθμό 5°-4° και 2 με βαθμό 
>- 6 °. · ■ 

Κλάδος ΜΕ9 οδηγών αυτοκινήτων : 

Δύο (2) θέσεις με βαθμό 10°-6°. 

Κλάδος ΣΕ4 κηπουρούν : 

Δύο (2) θέσεις με βαθμό 12°-7°. 

Κλάδος ΣΕ5 καθαριστριών : 

Δώδεκα (12) θέσεις .με βαθμό 12°-7°. 


7. Τεχνολογικό Εκπαιδευτικό Ίδρυμα (ΤΕΙ) Καβάλας. 
Κλάδος ΜΕ7 τεχνιτών συντήρησης διαφόρων ειδικο¬ 
τήτων : Σύνολο θέσεων τέσσερις (4). 

Μία (1) θέση με βαθμό 5°-4°. 

Τρεις (3) θέσεις με βαθμό 10°-6°. 

Κλάδος ΜΕ9 οδηγών αυτοκινήτων : 

Μία θέση με βαθμό 10-6°. ' ' 

Κλάδος ΣΕ4 κηπουρών : 

Μία (1) θέση με βαθμό 12°-7°. 

Κλάδος ΣΕ5 καθαριστριών : 

Δώδεκα (12) θέσεις με βαθμό 12-7°. 

8. Τεχνολογικό Εκπαιδευτικό Ίδρυμα (ΤΕΙ) Κοζάνης. 
Κλάδος ΜΕ7 τεχνιτών συντήρησης διαφόρων ειδικο¬ 
τήτων: Σύνολο θέσεων οκτώ (8). 

Δύο (2) θέσεις με βαθμό 5°-4°. ' . 

Έξι (6) θέσεις με βαθμό 10°-6°. 

Κλάδος ΜΕ8 χειριστών γεωργικών μηχανημάτων : 
Μία (1) θέση μ βαθμό 10°-6°. 

Κλάδος ΜΕ9 οδηγών αυτοκινήτων : 

Δύο 2) θέσεις με βαθμό 10°-6°. 

Κλάδος ΣΕ4 κηπουρών : 

Δύο (2) θέσεις με βαθμό 12°-7°. 

Κλ»§ο5 ΣΕ5 καθαριστριών : 

Δέκα τρεις (13) θέσεις με βαθμό 12°-7°. 

Κλάδος ΣΕ6 σταυλιτών : 

Δύο (2) θέσεις με βαθμό 12°-7°. 

9. Τεχνολογικό Εκπαιδευτικό Ίδρυμα (ΤΕΙ) Χαλκίδας. 

Κλάδος ΜΕ7 τεχνιτών συντήρησης διαφόρων ειδικο¬ 
τήτων : Σύνολο θέσεων, έξι (6). 

Μία (1) θέση με βαθμό 5°-4°. 

Πέντε (5) θέσεις με βαθμό 10°-6°. 

Κλάδος ΜΕ9 οδηγούν αυτοκινήτων :' 

Μία (1) θέση με βαθμό 10°-6°. 

Κλάδος ΣΕ4 κηπουρών : 

Μία (1) θέση με βαθμό 12°-7°.. / . 

Κλάδος ΣΕ5. καθαριστριών : 

Δέκα (10) θέσεις με βαθμό 10°-7°. 

10. Τεχνολογικό Εκπαιδευτικό Ίδρυμα (ΤΕΙ) Σερρών. 

Κλάδος ΜΕ7 τεχνιτών συντήρησης· διαφόρων ειδι¬ 
κοτήτων : Σύνολο θέσεων έξι (6). 

Μία (1) θέση με βαθμό 5°-4°. 

Πέντε (5) θέσεις με βαθμό 10°-6°. 

Κλάδος ΜΕ9 οδηγών αυτοκινήτων : 

Μία (1) Οέσ/; με βαθμό 10°-6°. 

Κλάδος ΣΕ4 κηπουρών : 

Μία (1) θέση με βαθμό 12°-7°. 

Κλάδος ΣΕ5 καθαριστριών : ' 

Οκτώ (8) θέσεις με βαθμό 12°-7°. 

11. Τεχνολογικό Εκπαιδευτικό Ίδρυμα ΤΕΙ Μεσολογγίου 

Κλάδος ΜΕ7 τεχνιτών συντήρησης διαφόρων ειδικο¬ 
τήτων :■ Σύνολο θέσεων οκτώ (8). 

Δύο (2) θέσεις με βαθμό 5°-4°. 

Έξι (6) θέσεις με βαθμό 10°-6°. ' · 

Κλάδος ΜΕ8 χειριστών γεωργικών μηχανημάτων : 
Τρεις (3) θέσεις με βαθμό 10°-6°. 

Κλάδος ΜΕ9 οδηγών αυτοκινήτων : 

Δύο (2) θέσεις με βαθμό 10°-6°. 

Κλάδος ΣΕ4 κήπου ροήν : 

Τρεις (3) θέσεις με βαθμό 12°-7°. 

Κλάδο'ς ΣΕ5 καθαριστριοθν : 

Είκοσι (20) θέσεις με βαθμό 12°-7°. ■ 

Κλάδος ΣΕ6 σταυλιτών : 

Τρεις (3) θέσεις με βαθμό 12°-7°. 


2200 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


Άρθρο 2. 

Τυπικά προσόντα. 

1. Για τον κλάδο ΜΕ7 : α) Πτυχίο τεχνίτη συντήρησης 
μηχανημάτων αντίστοιχης ειδικότητας αναγνωρισμένης τε¬ 
χνικής ή επαγγελματικής σχολής ή σχολείου μέσης εκπαί¬ 
δευσης ή σχολής μαθητείας ΟΑΕΔ. Σε περίπτωση μη 
κάλυψης των θέσεων με υποψηφίους με το ανωτέρω προσόν, 
πτυχίο αναγνωρισμένης κατώτερης σχολής ή σχολής μαθη¬ 
τείας ΟΑΕΔ αντίστοιχης ειδικότητας. Σε περίπτωση μη 
κάλυψης των θέσεων με υποψηφίους με πτυχίο κατώτερης 
σχολής ή σχολής μαθητείας ΟΑΕΔ, απολυτήριο δημοτικού 
σχολείου και τριετή εμπειρία στην αντίστοιχη ειδικότητα 
που αποδεικνύεται από βιβλιάρια κύριας ασφάλισης ή άλλο 
στοιχείο ελληνικής ή ξένης αρχής που αποδεικνύει την 
απασχόληση και β) άδεια άσκησης επαγγέλματος (για όσες 
ειδικότητες απαιτείται) εκ μέρους της αρμόδιας αρχής. 

2. Για τον κλάδο ΜΕ8 : α) Πτυχίο αναγνωρισμένης τε¬ 
χνικής ή επαγγελματικής σχολής ή σχολείου μέσης εκπαί¬ 
δευσης τμήματος γεωργικών μηχανημάτων τομέα γεωργικού 
και κτηνοτροφικού ή Σχολής Μαθητείας ΟΑΕΔ ειδικότητας 
τεχνίτη επισκευής γεωργικών μηχανημάτων. Σε περίπτωση 
μη κάλυψης των θέσεων με υποψηφίους με το ανωτέρω 
προσόν, πτυχίο αναγνωρισμένης κατώτερης σχολής ή Σχολής 
Μαθητείας ΟΑΕΔ αντίστοιχης ειδικότητας. 

Σε περίπτωση μη κάλυψης των θέσεων με υποψηφίους 
με πτυχίο κατώτερης σχολής ή Σχολής Μαθητείας ΟΑΕΔ, 
απολυτήριο δημοτικού σχολείου και τριετή εμπειρία στην 
αντίστοιχη ειδικότητα που αποδεικνύεται από βιβλιάρια 
κύριας ασφάλισης ή άλλο στοιχείο ελληνικής ή ξένης αρχής 
που αποδεικνύει την απασχόληση και β) άδεια άσκησης 
επαγγέλματος (εφόσον απαιτείται) εκ μέρους της αρμό- 
διας αρχής. 

3. Για τον κλάδο ΜΕ9 οδηγών αυτοκινήτων ορίζεται 
απολυτήριο τριταξίου γυμνασίου ή αποδεικτικού Γ' τάξεως 
εξαταξίου γυμνασίου, άδεια άσκησης επαγγέλματος και 
διετής τουλάχιστον άσκηση του επαγγέλματος. 

4. Για τον κλάδο ΣΕ4 κηπουρών ορίζεται απολυτήριο 
δημοτικού σχολείου και διετής επαγγελματική εμπειρία. 

5. Για τους κλάδους ΣΕ5 καθαριστριών και ΣΕ6 σταυ- 
λιτών ορίζεται απολυτήριο δημοτικού σχολείου. 

Άρθρο 3. 

Όριο ηλικίας : 

1. Για τους κλάδους ΜΕ7 τεχνιτών συντήρησης διαφό¬ 
ρων ειδικοτήτων, ΜΕ8 χειριστών γεωργικών μηχανημάτων 
και ΜΕ9 οδηγών αυτοκινήτων ορίζεται ανώτατο όριο διο¬ 
ρισμού το 40ό έτος. 

2. Για τους κλάδους ΣΕ4 κηπουρών, ΣΕ5 καθαριστριών 
και ΣΕ6 σταυλιτών ορίζεται ανώτατο όριο διορισμού το 
50ό έτος. 

Άρθρο 4. 

Αντικαθίσταται η παρ. 4 του άρθρου 2 του Π.Δ. 392/84 
(ΦΕΚ 137 τ. Ά) ως εξής : 

Για την πλήρωση των θέσεων των κλάδων ΑΤ2 διοικη¬ 
τικού, ΑΤ3 λογιστικού με δεύτερο εισαγωγικό βαθμό που 
είναι ο 5ος και του ΑΤ4 ιατρών με δεύτερο εισαγωγικό 
βαθμό που είναι ο 3ος ορίζονται πρόσθετα τυπικά προσόντα, 
ως ακολούθως : 

Για τους κλάδους ΑΤ2 διοικητικού και ΑΤ3 λογιστικού 
δετής επαγγελματική πείρα από τη λήψη του βασικού πτυ¬ 
χίου, και επαρκής γνώση μιας από τις γλώσσες αγγλικής, 
γαλλικής, γερμανικής, ιταλικής. 

Για τον κλάδο ΑΤ4 ιατρών 9ετή επαγγελματική πείρα 
στην .. ειδικότητα και γνώση μιας μόνο από τις γλώσσες 
αγγλικής, γαλλικής, γερμανικής, ιταλικής. 


Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος δια¬ 
τάγματος. - . 

Αθήνα, 16 Ιουλίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ, ΠΑΙΔΕΙΑΣ ΚΑΙ ΘΡΗΙΚΕΥΗΑΤΟΗ 

ΑΠΟΤΣΟΛΟΣ ΛΑΖΑΡΗΣ ΑΠΟΣΤΟΛΟΣ ΚΑΚΛΑΜΑΝΝΣ 

Ορισμός ανωτάτου ορίου ηλικίας διορισμού του γενικού 
γραμματέα της υπηρεσίας διοικητικής μέριμνας των Τε¬ 
χνολογικών Εκπαιδευτικών Ιδρυμάτων (Τ.Ε.Ι.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 20 παρ. 3 του Π.Δ. 611/77 
«περί κωδικοποιήσεως εις ενιαίον κείμενον, υπό τίτλον 
«Υπαλληλικός Κώδιξ» των ισχυουσών διατάξεων των ανα- 
φερομένων εις την κατάστασιν των υπαλλήλων του Δημο¬ 
σίου και των Ν.Π.Δ.Δ.» (ΦΕΚ 198/τ.Ά). 

2. Τη με αριθ. 446/1985 γνωμοδότηση του Συμβουλίου 
της Επικράτειας, προτάσει των υπουργών Προεδρίας Κυ¬ 
βέρνησης και Εθνικής Παιδείας και Θρησκευμάτων, απο¬ 
φασίζουμε : 

Άρθρο μόνο. 

Όριο ηλικίας. 

Ανώτατο όριο ηλικίας διορισμού του γενικού γραμματέα 
της υπηρεσίας διοικητικής μέριμνας των Τεχνολογικών 
Εκπαιδευτικών Ιδρυμάτων (Τ.Ε.Ι.) ορίζεται το πεντηκοστό 
πέμπτο (55ο) έτος. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτελεση του παρόντος 
Προεδρικού Διατάγματος. 

Αθήνα, 16 Ιουλίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΝΑΤΜ 

ΑΠΟΣΤΟΛΟΣ ΛΑΖΑΡΗΣ ΑΠΟΣΤΟΛΟΣ ΚΛΚΛΑΜΛΝΗΣ 

Εισαγωγή εντόκων γραμματίων για τον ιδιωτικό τομέα, 
στο Χρηματιστήριο Αξιών Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τη διάταξη του άρθρου 10 του Ν.Δ. 3745/57 «περί 
εκδόσεως εντόκων γραμματίων» (ΦΕΚ 173/57 τ. Α ). 

2. Τη γνωμοδότηση του Συμβουλίου της Επικράτειας με 
αριθμό 457/22.5.1985 και ύστερα από πρόταση του Υ¬ 
πουργού των Οικονομικών, αποφασίζουμε . 

Άρθρο μόνο 

Οι τίτλοι των εντόκων γραμματίων για τον ιδιωτικό 
τομέα αποτελούν αντικείμενο διαπραγματεύσεων στο Χρη- 
ματιστήριο Αζιών των Λθηνων και εισαγονται σ αυτό με 
αίτηση του Υπουργού των Οικονομικών. 

Στον Υπουργό των Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. » 

Αθήνα, 16 Ιουλίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΕΠΙ ΤΟΝ ΟΙΚΟΝΟΜΙΚΟΝ ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

Ερασιτεχνική - αθλητική αλιεία 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις των άρθρων 10 και 20 του Ν.Δ. 420/ 
1970 (ΦΕΚ 27/τ.Α'/31.1.1970). 

2. Την αριθ. 25.7.1984 γνωμοδότηση του Συμβουλίου 
Αλιείας. 

3. Την αριθ. 503/1985 γνωμοδότηση του Συμβουλίου 
της Επικράτειας μετά από πρόταση των Υπουργών Οικονο¬ 
μικών, Γεωργίας, Εμπορίου, Δημόσιας Τάξης και Εμπορι¬ 
κής Ναυτιλίας, αποφασίζουμε : 

Άρθρο 1. 

Γενικές Διατάξεις. 

1. Ερασιτεχνική - αθλητική αλιεία είναι η αλιεία, που 
σκοπό έχει την ψυχαγωγία ή την άθληση και όχι τον βιοπο¬ 
ρισμό ή την απόκτηση εισοδήματος. 

2. Η ερασιτεχνική και η αθλητική αλιεία ενεργείται σύμ¬ 
φωνα με τις κανονιστικές διατάξεις, που ισχύουν κάθε φορά 
για την επαγγελματική αλιεία και με τα οριζόμενα από 
το διάταγμα αυτό. 

3. Απαγορεύεται η ερασιστεχνική αλιεία με την βοήθεια 
φωτεινών, πηγών. Από την απαγόρευση αυτή εξαιρείται 
μόνον η περίπτωση αλιείας στη θάλασσα με καμάκι χεριού, 
που επιτρέπεται να ενεργείται με τη βοήθεια ενός λαμπτήρα 
με διάχυτο φως (λουξ) χωρίς καταυγαστήρα, έντασης μέχρι 
πεντακόσια (500) κεριά. 

4. Απαγορεύεται η ερασιτεχνική αλιεία με πλωτά μέσα 
στις λιμνοθάλασσες και τα λοιπά ιχθυοτροφεία του Δημο¬ 
σίου ή της Τοπικής Αυτοδιοίκησης, μισθωμένα ή μη. 

5. Οι ερασιτέχνες αλιείς, που αλιεύουν με εργαλεία, που 
μένουν στη θάλασσα υποχρεούμαι να τα σημαίνουν, ώστε 
να είναι ορατά από τριακόσια (300) μέτρα τουλάχιστον. 

6. Απαγορεύεται η ερασιτεχνική αλιεία σπόγγων και 
κοραλλίων. 

, 7. Απαγορεύεται η πώληση και γενικά η εμπορία αλιευ¬ 
τικών προϊόντων, που προέρχονται από ερασιτεχνική αλιεία. 

Άρθρο 2. 

Θαλαοσία ερασιτεχνική αλιεία. 

1. Η ερασιτεχνική αλιεία στη θάλασσα επιτρέπεται να 
γίνεται μόνο με τα εξής εργαλεία και περιορισμούς : 

α) Με δίχτυα : 

Μέχρι εκατό (100) μέτρα δίχτυα απλά (όχι μανωμένα) 
κατά σκάφος ή άλλο πλωτό μέσο και με πλευρό ματιού 
μεγαλύτερη από 24 χιλιοστόμετρα. 

β) Με παραγάδια : 

(1) Ο αριθμός, αγκιστριών των παραγαδιών σε κάθε 
σκάφος ή άλλο πλωτό μέσο δεν επιτρέπεται να υπερβαίνει 
τα εκατόν πενήντα (150) για κάθε ερασιτέχνη ψαρά, που 
βρίσκεται μέσα σ’ αυτό. Ο συνολικός όμως αριθμός των αγκι¬ 
στριών δεν μπορεί να υπερβεί τα τριακόσια (300) ανεξάρτη¬ 
τα από τον αριθμό των ερασιτεχνών, που βρίσκονται στο 
σκάφος ή το πλωτό μέσο. 


(2) Δεν επιτρέπεται η ερασιτεχνική αλιεία με δίχτυα 
και παραγάδια το μήνα Μάιο κάθε έτους. 

γ) Με παγίδες (Κοφινέλλα - Κιούρτοι), ως εξής : 

Επιτρέπεται μέχρι ;δύο (2) από τα εργαλεία αυτά για 
κάθε ερασιτέχνη ψαρά··και με μήκος πλευράς κάθε ματιού, 
μετρούμενο από κόμπο σε κόμπο, μεγαλύτερο από σαράντα 
(40) χιλιοστά. 1 

δ) Με πεζόβολο, ως εξής : 

(1) Επιτρέπεται ένας για κάθε ερασιτέχνη ψαρά, με μή¬ 

κος πλευράς κάθε ματιού μεγαλύτερο από. τριάντα (30) 
χιλιοστά και διάμετρο του πεζόβολου, μικρότερη από δέκα 
(10) -μέτρα. \ ’ 

(2) Δεν επιτρέπεται ην, ερασιτεχνική αλιεία με πεζόβολο 
στις εκβολές των ποταμών,,σε απόσταση 500 μέτρων ακτι- 
νοειδώς από αυτές και' στα^ε’σοδευτικά στόμια των ιχθυο¬ 
τροφείων σε απόσταση 200 γ-,έτρων ακτινοειδώς απ’ αυτά. 

ε) Με απόχη, καμάκι χερϋόύ, καθώς και διάφορα αγκι¬ 
στρωτά εργαλεία γνωστά με τις, κοινές ονομασίες «καθετή», 
«συρτή», «πεταχτάρι», «τσαπάρί». «παρακόλα», «καλα¬ 
μίδι», «πετονιά», «σαλαγγιά» κ.λπ. χωρίς κανένα περιο¬ 
ρισμό. 

στ) Με ψαροντούφεκο, με τις προϋποθέσεις και περιορι¬ 
σμούς του άρθρου 3 του διατάγματος αυτού. 

2. Κάθε ερασιτέχνης ψαράς επιτρέπεται να ψαρεύει συνο¬ 
λικά : 

α) Μέχρι πέντε (5) κιλά ψάρια ή μαλάκια ή οστρακό¬ 
δερμα κατά 24ωρο, εφόσον αλιεύει με οποιοδήποτε από τα 
επιτρεπόμενα εργαλεία, εκτός από δίχτυα ή παραγάδια, 
με τα οποία επιτρέπεται να ψαρεύει μέχρι δέκα (10) κιλά. 
Εξαιρείται η περίπτωση που ένα ψάρι μόνο έχει μεγαλύ¬ 
τερο βάρος. 

’β) Ένα μόνο άτομο του γένους των ροφοειδών (Ερϊηβ- 
ρΕβίιΐδ). 

Άρθρο 3. 

„ Υποβρύχια ερασιτεχνική αλιεία. 

1. Απαγορεύεται η άσκηση της υποβρύχιας ερασιτεχνι¬ 
κής αλιείας : 

α) Κατά' το μήνα Μάϊο κάθε χρόνο. 

β) Αμέσως μετά τη' δύση μέχρι την ανατολή του ηλίου. 

γ) Από άτομα, που δεν έχουν συμπληρώσει το 16ο έτος 
της ηλικίας τους. 

δ) Σε απόσταση διακοσίων (200) μέτρων από : 

(1) Το σημείο όπου συνήθως κολυμπώντας οι λουόμενοι. 

(2) Τα λιμενικά έργα ή ναυτιλιακές σημάνσεις ή σκάφη 
ή άλλα πλωτά μέσα αλιείας, καθώς και τα δίχτυα με εμφανή 
σήμανση. 

(3) Τα αγκυροβολημένα πλοία. 

ε) Σε θαλάσσιες ζώνες διέλευσης σκαφών, καθώς και 
εισόδους - εξόδους λιμανιών ή αγκυροβολιών. 

2. Απαγορεύεται στους ερασιτέχνες υποβρύχιους ψαράδες: 

α) Να αφαιρούν αλιεύματα από τα αλιευτικά εργαλεία 
άλλων ψαράδων. 

β) Να εξακολούθούν να έχουν οπλισμένα τα εργαλεία, 
που είναι ειδικά για την υποβρύχια αλιεία, όταν βρίσκονται 
έξω από το νερό ή στην ξηρά. 

γ) Να χρησιμοποιούν οποιαδήποτε μορφή καταδυτικής 
συσκευής παροχής - αέρα από σκάφος ή φορητή αυτόνομη 
καταδυτική συσκευή. Επίσης, απαγορεύεται να υπάρχουν 
αναπνευστικές συσκευές στα σκάφη και, γενικά, τα πλωτά 
μέσα που χρησιμοποιούνται από αυτούς. Από την απαγό¬ 
ρευση αυτή ■ εξαιρείται η- περίπτωση διεξαγωγής ερευνών 
ή άλλων δραστηριοτήτων, που έχουν σχέση με την αλιεία, 
για την οποία, ο Υπουργός Γεωργίας μπορεί να εγκρίνει 
την χρησιμοποίηση καταδυτικών συσκευών παροχής αέρα 
για ορισμένο χρονικό διάστημα και συγκεκριμένες θαλάσ¬ 
σιες περιοχές. 

Γ δ) Να χρησιμοποιούν καμάκι, τ.ου η προσωπική του 
δύναμη να προέρχεται από την εκπυρσοκρότηση εκρηκτικής 
ύλης ή άλλου χημικού μίγματος. 

ε) Να χρησιμοποιούν δίχτυα, σε οποιαδήποτε φάση της 
αλιείας. 

στ) Να αλιεύουν ψάρια βάρους μικρότερου από εκατόν 
πενήντα (150) γραμμάρια. 

ζ) Να χρησιμοποιούν υποβρύχιο φώς. 

3. Οι ερασιτέχνες υποβρύχιοι ψαράδες, όταν είναι σε 
κατάδυση, υποχρεούνται να φέρουν έναν επιπλέοντα σημαν¬ 
τήρα (πλαστικό), χρούματος κίτρινου, ο οποίος να φέρει 
μία σημαία κίτρινη με διαγώνια κόκκινη γραμμή, στην οποία 
να αναγράφονται τα ψηφία Τ.Δ. (Υποβρύχια Δραστηριό¬ 
τητα) και ο οποίος πρέπει να είναι ορατός με κανονικές 
συνθήκες από απόσταση τριακοσίων (300) τουλάχιστον 
μέτρων. Εάν ο υποβρύχιος ψαράς συνοδεύεται από πλωτό 
μέσο, η σημαία αυτή πρέπει να είναι στερεωμένη σε εμφανές 
σημείο πάνω στο μέσο αυτό. Ο υποβρύχιος ψαράς πρέπει 
να κινείται σε μία ακτίνα πενήντα (50) μέτρων από το ση¬ 
μαντήρα ή το πλωτό* μέσο. 

Άρθρο 4. 

Ερασιτεχνική αλιεία στα εσωτερικά νερά. 

1. Η ερασιτεχνική αλιεία στα εσωτερικά νερά (λίμνες, 
ποτάμια,), επιτρέπεται να γίνεται μόνο με αγκιστρωτά 
εργαλεία, όπως καλαμίδι, πεταλούδα, καθετή κ.λπ. εκτός 
από παραγάδια. 

2. Κάθε ερασιτέχνης ψαράς επιτρέπεται να συλλαμβάνει, 
συνολικά μέχρι δύο (2) κιλά αλιευμάτων ή μέχρι τρία (3) 
άτομα το 24ωρο ανεξαρτήτως βάρους. 

Άρθρο 5. 

Αγώνες αθλητικής αλιείας 

1. Επιτρέπεται η διεξαγωγή αγώνων αθλητικής αλιε ία; 
μεταξύ ερασιτεχνών ψαράδων. 

2. Η διενέργεια αθλητικής αλιείας εγκρίνεται με από¬ 
φαση του Νομάρχη, στην περιφέρεια του οποίου οργανώ¬ 
νεται η διεξαγωγή της, έπειτα από εισήγηση της οικείας 
περιφερειακής υπηρεσίας αλιείας. Με την ίδια απόφαση ορί¬ 
ζονται για κάθε οργάνωση διενέργειας αθλητικής αλιείας, 
ο συγκεκριμένος υδάτινος χώρος, η ημερομηνία, η ούρα και 
τα αλιευτικά εργαλεία διεξαγωγής της, οι όροι συμμετοχής, 
τα υδρόβια είδη, που αποτελούν το αντικείμενο της άθλησης, 
ο τρόπος διάθεσης των αλιευμάτων, ο σκοπός για τον οποίο 
διατίθενται τα έσοδα από αυτή, το έπαθλο και κάθε σχετική 
λεπτομέρεια για την άρτια οργάνωση και απρόσκοπτη διε¬ 
ξαγωγή της. 

3. Για τους αγώνες αθλητικής αλιείας, που έχουν εγκριθεί 
σύμφωνα με την προηγούμενη παράγραφο, δεν έχουν εφαρ¬ 
μογή οι διατάξεις των άρθρων 1 παρ. 7, 2 παρ. 3 και 4 
παρ. 2. 


Άρθρο 6. 

Άδειες ερασιτεχνικής αλιείας. 

1. ΙΊ άδεια ερασιτεχνικής αλιείας σκάφους χορηγείται 
σύμφωνα με τις διατάξεις του Β.Δ. 666/1966 και επιπλέον, 
εφόσον ρ ενδιαφερόμενος : 

α) Είναι κάτοχος ατομικής άδειας ερασιτεχνικής αλιείας. 

β). Υποβάλλει αίτηση, που συνοδεύεται από διπλότυπο 
κατάθεσης τέλους υπέρ του Δημοσίου, το ύψος του οποίου 
ορίζεται : 

(1) Για τα σκάφη ερασιτεχνικής αλιείας στη θάλασσα, 
κιυπήλατα ή μηχανοκίνητα με .ιπποδύναμη μηχανής μέχρι 
10 1ΙΡ, σε δύο χιλιάδες (2.000) δραχμές. Το ποσό αυτό 
προσαυξάνεται κατά εκατό δραχμές ανά ίππο μηχανής, που 
είναι μεγαλύτερης ιπποδύναμης από 10. Η Ρ. 

(2) Για σκάφη ερασιτεχνικής αλιείας στα εσωτερικά νερά, 
σε χίλιες πεντακόσιες (1.500) δραχμές. 

2. Η ερασιτεχνική άδεια αλιείας σκάφους ανανεώνεται 
σύμφωνα με τις διατάξεις του άρθρου 5 του Β.Δ. 666/1966 
και με την προσκόμιση διπλότυπου κατάθεσης τέλους υπέρ 
του Δημοσίου, ύψους : 

α) Χιλίων πεντακοσίων (1.500) δραχμούν για τα σκάφη 
της περιπτ. β (1), της προηγούμενης παραγράφου. 

β) Χιλίων (1.000) δραχμών για τα.σκάφη της περιπτ. 
β (2) της προηγούμενης παραγράφου. 

Άρθρο 7. ,· 

Καταργούμενες διατάξεις. 

Από την ισχύ του Διατάγματος αυτού, καταργούνται οι 
διατάξεις : 

α) Του άρθοου 4 του Β.Δ. 142/1971 (ΦΕΚ 49/τ.Α'/ 
12.3.1971). 

β) Του άρθρου 13 του Π.Δ. 189/1978 (ΦΕΚ 41/τ.Α'/ 
24.3.1978). 

γ) Του άρθρου 6 του Β.Δ. 435/1970 (ΦΕΚ 142/τ.Α'/ 
26.6.1970). 


Στον Υπουργό Γειοργίας αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 16 Ιουλίου 1985 

